wannaphong/clean_thaiwikipedia huggingface dataset:
# โฌแซ็ฟ ฟูเช
โฌแซ็ฟ ฟูเช ดยุกที่ 1 แห่งโอตรันโต  เป็นรัฐบุรุษแห่งสาธารณรัฐฝรั่งเศสที่ 1 เขาเป็นที่จดจำจากการใช้ความรุนแรงในการปราบปรามผู้ก่อจลาจลในลียงระหว่างการปฏิวัติฝรั่งเศสในปี ค.ศ. 1793 และหลังนโปเลียนก่อรัฐประหารเดือนบรูว์แมร์ในปี ค.ศ. 1799 เขาก็ได้รับตำแหน่งเป็นรัฐมนตรีว่าการตำรวจและได้รับบรรดาศักดิ์เป็นดยุกแห่งโอตรันโต 

โฌแซ็ฟ ฟูเช เกิดที่เลอแปลแร็ง หมู่บ้านเล็ก ๆ ใกล้กับเมืองน็องต์ เขาเข้ารับการศึกษาที่วิทยาลัยโบสถ์ในน็องต์ เขาเดินทางมาปารีสด้วยความตั้งใจอยากเป็นครู ซึ่งก็ทำให้เขาประสบความก้าวหน้าอย่างรวดเร็ว เขาได้เป็นอาจารย์ในวิทยาลัยหลายแห่งของปารีส ซึ่งทำให้เขาได้มีโอกาสรู้จักกับมักซีมีเลียง รอแบ็สปีแยร์ เขาและรอแบ็สปีแยร์มีการพบปะกันทั้งในช่วงก่อนการปฏิวัติและในช่วงต้นของการปฏิวัติ ต่อมาในเดือนตุลาคม ค.ศ. 1790 เขาถูกเรียกตัวกลับไปสอนที่เมืองน็องต์ การที่ฟูเชเป็นคนหัวประชาธิปไตยและต่อต้านศาสนจักร ก็ทำให้เขากลายเป็นที่นิยมชมชอบของประชาชนเมืองน็องต์ และทำให้เขาได้เป็นผู้นำระดับท้องถิ่นของฌากอแบ็ง

หลังระบอบกษัตริย์ล่มสลายลงในเดือนสิงหาคม ค.ศ. 1792 ฟูเชก็ได้รับแต่งตั้งเป็นผู้แทนของจังหวัดลัวรัตล็องติกในที่ประชุมใหญ่แห่งชาติ ช่วงแรกเขาไปคลุกคลีอยู่กับฝ่ายฌีรงแด็ง แต่เนื่องจากพวกฌีรงแด็งไม่สนับสนุนการสำเร็จโทษพระเจ้าหลุยส์ที่ 16 ทำให้ฟูเชตัดสินใจย้ายไปอยู่ฝ่ายลามงตาญ ฟูเชสนับสนุนอย่างแรงกล้าให้มีการประหารชีวิตพระเจ้าหลุยส์ที่ 16 ในทันที 

ในเดือนพฤศจิกายน ค.ศ. 1793 ฟูเชเดินทางไปเมืองลียงกับฌ็อง-มารี กอโล แดร์บัว เพื่อประหารเหล่าผู้ก่อกบฎจำนวน 271 คนHanson, P.R. (2003) The Jacobin Republic Under Fire. The Federalist Revolt in the French Revolution, p. 193. มีการใช้โซ่ล่ามผู้ต้องโทษเข้าด้วยกันและใช้ปืนใหญ่ระดมยิงกระสุนพวงเพื่อสังหาร ทำให้ฟูเชได้รับฉายาว่า "เครื่องประหารแห่งลียง" ความโหดร้ายของฟูเชทำให้รอแบ็สปีแยร์เกิดหวั่นใจขึ้นมา รอแบ็สปีแยร์พยายามกำจัดฟูเชให้พ้นจากสโมสรฌากอแบ็งในวันที่ 14 กรกฎาคม 1794 แต่ฟูเชไหวตัวทันและหลบซ่อนตัวอยู่ในปารีสภายใต้การคุ้มครองของปอล บารัส และร่วมวางแผนโค่นล้มรอแบ็สปีแยร์ การโค่นล้มรอแบ็สปีแยร์ในวันที่ 27 กรกฎาคม 1794 นำไปสู่การจัดตั้งรัฐบาลใหม่ที่เรียกว่าคณะดีแร็กตัวร์

ในเดือนกรกฎาคม ค.ศ. 1799 ฟูเชได้รับแต่งตั้งเป็นรัฐมนตรีว่าการตำรวจในห้วงเวลาที่ปารีสเต็มไปด้วยความวุ่นวาย แอมานุแอล โฌแซ็ฟ ซีเยแย็ส สมาชิกดีแร็กตัวร์คนใหม่ ต้องการควบคุมพวกฌากอแบ็งที่พยายามเปิดสโมสรขึ้นมาอีกครั้ง ฟูเชได้สั่งปิดสโมสรฌากอแบ็งตามความต้องการของซีเยแย็ส พร้อมทั้งตามล่านักเขียนและนักหนังสือพิมพ์ทั้งของฝ่ายฌากอแบ็งและฝ่ายนิยมเจ้า เมื่อนายพลนโปเลียนกลับจากอียิปต์ถึงฝรั่งเศสในเดือนตุลาคม ฟูเชเข้าร่วมกับนโปเลียนและซีเยแย็สเพื่อโค่นล้มอำนาจของคณะดีแร็กตัวร์ ภายหลังรัฐประหาร 18 บรูว์แมร์ ฟูเชก็กลายเป็นคนสนิทของนโปเลียน นโปเลียนคงตำแหน่งรัฐมนตรีตำรวจของฟูเชไว้ตามเดิม
# วัดอัครเทวดามีคาแอล ซ่งแย้
วัดอัครเทวดามีคาแอล ซ่งแย้  หรือ วัดซ่งแย้ เป็นโบสถ์คริสต์นิกายโรมันคาทอลิกแห่งหนึ่งในจังหวัดยโสธร โบสถ์มีรูปแบบสถาปัตยกรรมไทย และเป็นโบสถ์ไม้ที่มีขนาดใหญ่ที่สุดในประเทศไทย ภายหลังได้รับการพัฒนาจนกลายเป็นสถานที่ท่องเที่ยวอันซีนอินไทยแลนด์ประเภทมุมมองใหม่สิ่งศักดิ์สิทธิ์

 ประวัติ 
พ.ศ. 2451 มีชาวบ้านห้าครอบครัวถูกกล่าวหาว่าเป็นปอบต่างคนต่างอพยพเข้ามาตั้งถิ่นฐานที่บ้านหนองซ่งแย้ (แปลว่าที่อยู่ของแย้) พวกเขาถูกทำร้ายและถูกไล่ออกจากหมู่บ้าน ชาวบ้านห้าครอบครัวจึงอับจนหนทาง และได้เดินทางไปหาบาทหลวงเดซาแวลและบาทหลวงออมโบรซีโอที่บ้านเซซ่ง ตำบลเชียงเพ็ง อำเภอป่าติ้ว จังหวัดยโสธร เพื่อให้บาทหลวงทั้งสองช่วยขับไล่ปอบ บาทหลวงทั้งสองจึงเดินทางมาช่วยเหลือชาวบ้านห้าครอบครัวในหมู่บ้านหนองซ่งแย้ด้วยความเต็มใจ เมื่อสถานการณ์สงบลงชาวบ้านห้าครอบครัวนี้จึงเข้ารีตโรมันคาทอลิก บาทหลวงเดซาแวลและบาทหลวงออมโบรซีโอจึงสร้างโบสถ์ซ่งแย้ในปี พ.ศ. 2452 โดยมีบาทหลวงเดซาแวลเป็นอธิการโบสถ์คนแรก

เบื้องต้น อาคารหลักของโบสถ์มีสภาพเป็นกระต๊อบขนาดน้อย ไม้ฝาขัดแตะสำหรับให้บาทหลวงอยู่และใช้ประกอบพิธีกรรมทางศาสนา ปัจจุบันโบสถ์ปัจจุบันเป็นโบสถ์หลังที่สามเพื่อรองรับศาสนิกชนที่เพิ่มจำนวนขึ้น สร้างในปี พ.ศ. 2490 โดยมีชาวบ้านร่วมใจตัดไม้ที่อยู่ละแวกบ้าน ได้แก่ ไม้เต็ง ไม้รัง ไม้สัก ไม้จิก โดยมีช่างจากจังหวัดอุบลราชธานีคอยควบคุมงาน มีการปรับปรุงช่องแสงประดับกระจกสีสวยงามแปลกตา โดยโบสถ์มีสถาปัตยกรรมไทย กว้าง 16 เมตร ยาว 57 เมตร ใช้แผ่นไม้มุงหลังคา 80,000 แผ่น มีเสารองรับ 360 ต้น เสาในแถวกลางมี 260 ต้น สูงจากพื้นดินกว่า 10 เมตร พื้นแผ่นกระดานเป็นไม้แดงและไม้ตะเคียนขนาดใหญ่ ม้านั่งไม้จุคนได้กว่าพันคน  และมีพิธีเสกโบสถ์ในปี พ.ศ. 2457 ส่วนหอระฆังสูงสร้างแบบวัดไทยพุทธทั่วไป เพราะแยกต่างหากจากโบสถ์ ส่วนระฆังโบสถ์มีเส้นผ่าศูนย์กลาง 2 ฟุต นอกจากนี้ยังเป็นที่ตั้งของพิพิธภัณฑ์เดซาแวล และโรงเรียนซ่งแย้พิทยาคม
# บูมบายาห์
บูมบายาห์  เป็นเพลงของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 8 สิงหาคม ค.ศ. 2016 ผ่านสังกัดวายจีเอนเตอร์เทนเมนต์ และจัดจำหน่ายโดยเคทีมิวสิก เป็นซิงเกิลเปิดตัวจากซิงเกิลอัลบั้ม สแควร์วัน ร่วมกับเพลง "วิสเซิล" เพลงเขียนโดย เท็ดดี พัก และ เบกกา บูม และผลิตโดยฟิวเจอร์ เบานซ์ เพลงยังถูกบันทึกเสียงเป็นภาษาญี่ปุ่นเพื่อรวมอยู่ในอีพีชุดแรก แบล็กพิงก์ อีกด้วย

"บูมบายาห์" เปิดตัวอันดับหนึ่งบน บิลบอร์ด เวิลด์ดิจิทัลซองส์ ในสัปดาห์แรกของการขาย เพลงยังขึ้นอันดับที่ 7 บนแกออนชาร์ต และอันดับที่ 22 บนชาร์ตคิวคิวมิวสิก นอกจากนี้ เพลงยังเข้าชาร์ตในชาร์ตเพลงของประเทศฟินแลนด์ ฝรั่งเศส และญี่ปุ่นด้วย

 เบื้องหลังและการออกจำหน่าย 
"บูมบายาห์" ออกจำหน่ายเมื่อวันที่ 8 สิงหาคม ค.ศ. 2016 ในเวลา 20.00 น. ตามเวลามาตรฐานเกาหลี เป็นซิงเกิลเปิดตัวจากซิงเกิลอัลบั้ม สแควร์วัน ออกจำหน่ายพร้อมกับเพลง "วิสเซิล" บนเว็บไซต์เพลงดิจิทัลในเกาหลีใต้

 มิวสิกวิดีโอ
มิวสิกวิดีโอเพลง "บูมบายาห์" กำกับโดยซอ ฮย็อน-ซึง ออกเผยแพร่เมื่อวันที่ 8 สิงหาคม ค.ศ. 2016 ทางช่องอย่างเป็นทางการของแบล็กพิงก์ ในยูทูบ 

ในวันที่ 24 พฤศจิกายน ค.ศ. 2016 "บูมบายาห์" มีผู้เข้าชมมากกว่า 68 ล้านครั้ง ในขณะที่เพลง "วิสเซิล" มีผู้เข้าชม 55 ล้านครั้ง การแสดงสดทั้งหมดของแบล็กพิงก์มีผู้เข้าชมมากกว่าหนึ่งล้านครั้ง ซึ่งการขึ้นเดบิวต์สเตจ "บูมบายาห์" ในรายการ อินกีกาโย ทางช่องเอสบีเอส เป็นการแสดงสดที่มียอดวิวมากที่สุดของแบล็กพิงก์ ซึ่งมีผู้เข้าชมมากกว่า 10 ล้านครั้ง "บูมบายาห์" กลายเป็นเพลงเปิดตัวที่มียอดวิวครบ 50 ล้านครั้งเร็วที่สุดของวงเคป็อปในยูทูบทั้งหมด หลังจากผ่านไป 9 สัปดาห์ 

มิวสิกวิดีโอเพลง "บูมบายาห์" มียอดเข้าชมครบ 100 ล้านครั้งทางยูทูบเมื่อวันที่ 31 มกราคม ค.ศ. 2017 ในเดือนกันยายน วิดีโอนี้มีผู้ชมมากกว่า 200 ล้านครั้ง

 การส่งเสริมเพลง 
แบล็กพิงก์แสดงเพลง "บูมบายาห์" สดครั้งแรกในรายการ อินกีกาโย ทางช่องเอสบีเอสเมื่อวันที่ 14 สิงหาคม ค.ศ. 2016 พวกเธอส่งเสริมเพลงนี้เป็นเวลาสองสัปดาห์ติดกันในรายการ อินกีกาโย และยังแสดงเพลงนี้ในงานประกาศรางวัลโซลมิวสิกอะวอดส์ ครั้งที่ 26 เมื่อวันที่ 19 มกราคม ค.ศ. 2017

 ข้อขัดแย้ง 
ในวันที่ 18 สิงหาคม ค.ศ. 2016 "บูมบายาห์" ไม่ผ่านการตรวจสอบจากระบบการกระจายเสียงเกาหลี (KBS) ในเนื้อเพลงมีการพูดถึง 'เฮนนี' ซึ่งเป็นชื่อเรียกสั้น ๆ ของเฮนเนสซี แบรนด์เครื่องดื่มแอลกอฮอล์ นอกจากนั้นยังมีคำสบถในท่อนแร็ปที่ร้องว่า "Middle Finger up F" ทำให้ทางสถานีห้ามไม่ให้ส่งเสริมเพลงนี้ในรายการ มิวสิกแบงก์ ซึ่งออกอากาศทางช่องเคบีเอส 2

 ชาร์ต 

 ชาร์ตรายสัปดาห์ 
 ชาร์ต (2016–2017)ตำแหน่งสูงสุด เกาหลีใต้ (แกออนดิจิทัลชาร์ต)7สหรัฐ เวิลด์ดิจิทัลซองส์ (บิลบอร์ด) 1 ฝรั่งเศส (เอสเอ็นอีพี) 196 จีน (คิวคิวมิวสิก) 22 ฟินแลนด์ ดาวน์โหลด (เดอะออฟฟิเชียลฟินนิชชาร์ตส์) 21 เจแปนฮอต 100 (บิลบอร์ด)15

ชาร์ตรายเดือน
 ชาร์ต (2016) ตำแหน่งสูงสุด เกาหลีใต้ (แกออน) 11

การรับรอง

 ประวัติการจำหน่าย 
 ภูมิภาค วันออกจำหน่าย รูปแบบ สังกัด ทั่วโลก 8 สิงหาคม ค.ศ. 2016 ดิจิทัลดาวน์โหลด วายจีเอนเตอร์เทนเมนต์ และ เคทีมิวสิก เกาหลีใต้ ไต้หวัน 9 สิงหาคม ค.ศ. 2016 วอร์เนอร์มิวสิกกรุ๊ป ญี่ปุ่น 29 สิงหาคม ค.ศ. 2017 วายจีเอกซ์
# จอห์น อดัมสัน
จอห์น อดัมสัน (John Adamson) อาจหมายถึง:
 จอห์น อดัมสัน (นักสะสมโบราณวัตถุ)
 จอห์น อดัมสัน (นักการเมืองออสเตรเลีย)
 จอห์น อดัมสัน (รัฐมนตรีประเทศสกอตแลนด์)
 จอห์น อดัมสัน (นักการเมืองนิวเซาส์เวลส์)
 จอห์น อดัมสัน (นักฟิสิกส์)
# ยุทธการที่อารัส (ค.ศ. 1940)
ยุทธการที่อารัส เป็นเหตุการณ์การสู้รบซึ่งเป็นส่วนหนึ่งของยุทธการที่ฝรั่งเศส เกิดขึ้นในช่วงสงครามโลกครั้งที่สอง เมื่อวันที่ 21 พฤษภาคม ค.ศ. 1940 เป็นการโจมตีตอบโต้กลับของฝ่ายสัมพันธมิตรในการต่อกรกับปีกของกองทัพเยอรมัน ใกล้กับเมืองอารัสอยู่ทางทิศตะวันออกเฉียงเหนือของฝรั่งเศส.กองทัพเยอรมันภายใต้การนำของรอมเมิลได้ผลักดันกองทัพฝ่ายฝ่ายสัมพันธมิตรไปยังช่องแคบอังกฤษจากทางเหนือเพื่อวางกับดักล้อมกองทัพฝ่ายสัมพันธมิตรซึ่งได้เคลื่อนทัพไปทางตะวันออกในการเข้าสู่เบลเยียม.การโจมตีตอบโต้ที่อารัสเป็นความพยายามของฝ่ายสัมพันธมิตรในการตัดเส้นทางผ่านของหัวหอกยานเกราะเยอรมันและการรุกของเยอรมันนั้นไร้ผล การโจมตีของอังกฤษและฝรั่งเศสนั้นได้ประสบความสำเร็จในช่วงต้นและทำให้หน่วยทหารเยอรมันบางหน่วยเกิดเสียขวัญ แต่กลับถูกขับไล่ในภายหลังจากการรุกตอนบนจาก 10 กิโลเมตร(6.2 ไมล์)และถูกบังคับให้ถอนกำลังในช่วงหลังกลางคืนเพื่อหลีกเลี่ยงโดนโอบล้อม
# โซลฟลาย
โซลฟลาย  เป็นวงเฮฟวีเมทัลจากเมืองฟีนิกซ์ รัฐแอริโซนา เนื้อเพลงและปกอัลบั้มของวงช่วงแรกมักจะเป็นความเชื่อเรื่องจิตวิญญาณ การเมือง ศาสนา ในอัลบั้มชุดหลังได้เพิ่มเนื้อเพลงเกี่ยวกับ สงคราม ความรุนแรง การล่วงละเมิด ทาส ความเกลียดชังและความโกรธ โซลฟลายได้ถูกก่อตั้งขึ้นโดย แม็กซ์ กาวาเลรา อดีตฟรอนต์แมนวงเซปุลตูราที่แยกตัวจากวงในปี 1996 อัลบั้มเปิดตัว โซลฟลาย ได้วางตลาดเมื่อวันที่ 21 เมษายน ปี 1998 ในขณะที่อัลบั้มล่าสุดของพวกเขา อาร์กแองเจิล วางตลาดเมื่อวันที่ 14 สิงหาคม ปี 2015 ชื่อของวงได้นำจากเนื้อร้องในเพลง Headup ของ Deftones มาตั้งเป็นชื่อวง

โซลฟลายรวมดนตรีเมทัลหลายประเภทรวมทั้งดนตรีชนเผ่าบราซิลและเวิลด์มิวสิก ใน 6 อัลบั้มแรกได้ติดชาร์ตบิลบอร์ด 200 ของสหรัฐอเมริกา โดยเฉพาะอัลบั้มชุดที่สอง Primitive ได้ขึ้นอันดับที่ 32   โซลฟลายได้ถูกรับรองจากรางวัลทองคำของสมาคมผู้ประกอบกิจการเพลงของสหรัฐอเมริกา
# ภาวะผู้นำ
ภาวะผู้นำ ทั้งในด้านการวิจัยและทักษะเชิงปฏิบัติ ครอบคลุมความสามารถของบุคคล, กลุ่ม หรือองค์การในการ "นำ" โน้มน้าว หรือแนะนำบุคคล, ทีม หรือทั้งองค์การ โดยคำว่า "ความเป็นผู้นำ" มักถูกมองว่าเป็นคำที่โต้แย้งกัน ซึ่งการประพันธ์เฉพาะทางอภิปรายมุมมองต่าง ๆ เกี่ยวกับแนวคิดนี้ ที่บางครั้งอาจเปรียบเทียบแนวทางความเป็นผู้นำแบบตะวันออกและตะวันตก ตลอดจนแนวทางอเมริกาเหนือกับยุโรป (ภายในภาคตะวันตก) เช่นกัน

สภาพแวดล้อมทางวิชาการของสหรัฐ กำหนดความเป็นผู้นำว่าเป็น "กระบวนการที่มีอิทธิพลทางสังคม ซึ่งบุคคลสามารถขอความช่วยเหลือและการสนับสนุนจากผู้อื่นในการบรรลุผลสำเร็จของงานทั่วไปiรวมทั้งจริยธรรม" โดยพื้นฐานแล้ว ภาวะผู้นำสามารถนิยามได้ว่าเป็นความสัมพันธ์เชิงอำนาจที่มีอิทธิพล ซึ่งอำนาจของฝ่ายหนึ่ง ("ผู้นำ") ส่งเสริมการเคลื่อนไหว/การเปลี่ยนแปลงของอีกฝ่าย ("ผู้ติดตาม") ส่วนบางคนได้ท้าทายมุมมองการบริหารแบบเดิม ๆ ของการเป็นผู้นำ (ซึ่งแสดงให้เห็นว่าความเป็นผู้นำเป็นสิ่งที่บุคคลหนึ่งครอบครอง หรือเป็นเจ้าของเนื่องจากบทบาท หรืออำนาจของตน) และแทนที่จะสนับสนุนธรรมชาติที่ซับซ้อนของความเป็นผู้นำซึ่งพบได้ในทุกระดับของสถาบัน ทั้งที่อยู่ในบทบาทที่เป็นทางการInstitutional Leadership: past, present, and future, the Sage Handbook of Organizational Institutionalism. By: Marvin Washington and Kimberly Boal. และไม่เป็นทางการGoleman, D., Boyatzis, R.E., and McKee, A. (2003) The New Leaders: Transforming the art of leadership. London: Sphere. 

การศึกษาความเป็นผู้นำได้ก่อให้เกิดทฤษฎีที่เกี่ยวข้องกับ (ตัวอย่าง) ลักษณะต่าง ๆ,Locke et al. 1991 ปฏิสัมพันธ์ในสถานการณ์, หน้าที่, พฤติกรรม,Goldsmith Marshall, "Leaders Make Values Visible" , 2016 อำนาจ, วิสัยทัศน์For example:
  และค่านิยม,  เสน่ห์ ตลอดจนเชาวน์ปัญญา เป็นต้น

 มุมมองทางประวัติศาสตร์ 
thumb|หนังสือเจ้าผู้ปกครอง ที่เขียนโดยนิกโกเลาะ มาเกียเวลลี (ในภาพ) ได้แย้งว่า เกรงกลัวผู้ปกครองยังดีกว่าเป็นที่รัก หากคุณไม่เป็นทั้งสองอย่าง

ในด้านความเป็นผู้นำทางการเมือง หลักคำสอนของจีนเรื่องอาณัติแห่งสวรรค์กำหนดว่าผู้ปกครองต้องปกครองอย่างยุติธรรม และสิทธิของผู้ใต้บังคับบัญชาในการโค่นล้มจักรพรรดิที่ดูเหมือนจะไม่ได้รับการลงโทษจากพระเจ้า
# ปรากฏการณ์วิทยา
ปรากฏการณ์วิทยา ((phainómenon) "สิ่งที่ปรากฏ" กับ  (lógos) "การพูด, การศึกษา") เป็นวิธีการทางปรัชญาที่มีเป้าประสงค์เพื่อศึกษาโครงสร้างเชิงอุตระของสำนึก และสาระของสัต โดยการย้อนกลับไปที่ข้อมูลที่มีอยู่ในสำนึก  ปรากฏการณ์วิทยาพยายามค้นหาความจริง แต่ความจริงที่ปรากฏการณ์วิทยาแสวงหานั้นอยู่ใน “โลกที่ปรากฏต่อหน้า” (immanence) หาใช่การมุ่งก้าวพ้นผ่านประสบการณ์ ไปสู่โลกของแบบ หรือแม้แต่พระเจ้า อันเป็นความจริงสูงสุดที่รองรับยืนยันโลกปรากฏแต่อย่างใดไม่ ดังชื่อของปรัชญาของสำนักนี้ได้ระบุไว้ว่า จุดยืนในการหาความจริงวางอยู่บนฐานที่เรียกว่า “ประสบการณ์” ในความหมายที่กว้างที่สุด ในแง่นี้ ปรากฏการณ์วิทยา (phenomenology) คือสำนักทางปรัชญาที่เน้นการหาความจริงในปรากฏการณ์ (phenomena)

การให้คำนิยามที่ชัดเจนกับคำว่า ปรากฏการณ์วิทยา เป็นเรื่องยาก เพราะปรากฏการณ์วิทยาเป็นแนวคิด หรือ คอนเซปต์ที่แตกออกไปได้หลากหลายแขนง และนักปรัชญาในสายความคิดนี้มีวิธีการมองและวิธีการเข้าหาปัญหาแตกต่างกัน แต่เราสามารถเข้าใจจุดร่วมที่นักปรัชญาแต่ละท่านมีร่วมกันได้ จุดร่วมนี้คือการมองว่าปรากฏการณ์วิทยาคือ การศึกษาสำนึกจากแง่มุมของมนุษย์ในฐานะประธานบุรุษที่หนึ่ง หรือพูดอีกอย่างหนึ่งว่า ปรากฏการณ์วิทยาปฏิเสธการค้นคว้าในเชิงภาวะวิสัย (objective research) เหมือนอย่างการศึกษาทางจิตวิทยา ซึ่งเน้นการศึกษาธรรมชาติของจิตที่เป็นสากล และเป็นกลาง ดังนั้นพื้นฐานที่สำคัญที่สุดของสำนักความคิดนี้ จึงหลีกเลี่ยงการศึกษาสำนึกอย่างเป็นเอกเทศ หรืออย่างเดี่ยวๆ แต่เน้นว่าเราต้องศึกษาสำนึกในฐานะที่สำนึกต้องพุ่งไปสู่อะไรบางอย่าง ดังที่ฮุสเซิร์ลกล่าวไว้ว่า การสำนึกคือการสำนึกถึงอะไรบางอย่าง เราเรียกกระบวนการที่สำนึกพุ่งไปสู่อะไรบางอย่างนี้ว่า “การพุ่งไปของเจตสำนึก” (intentionality) และเรียกวัตถุหรือสิ่งที่เราสำนึกว่า “วัตถุของการพุ่งไปของเจตสำนึก” (intentional object)
# ตัวหนังสือภาพ
ตัวหนังสือภาพ Gove, Philip Babcock. (1993). Webster's Third New International Dictionary of the English Language Unabridged. Merriam-Webster Inc. . เป็นสัญลักษณ์แทนการสื่อสารถึงความหมายคล้ายคลึงกับภาพของมันผ่านวัตถุทางกายภาพ ตัวหนังสือภาพมักใช้ในการเขียน

Pictography นั้นเป็นรูปแบบของการเขียนซึ่งใช้วิธี ได้แก่ ภาพการวาดเส้น คล้ายกับรูปแบบอักษรรูปลิ่ม และบางส่วนก็คล้ายกับอักษรเฮียโรกลีฟิค ซึ่งใช้การวาดเส้นเป็นตัวอักษรแบบสัทอักษร หรือจังหวะที่กำหนด ตัวหนังสือภาพบางรูป เช่น GHS hazard pictograms มีองค์ประกอบของภาษาที่เป็นรูปแบบ

หมายเหตุ
# ซูโวรอฟ (ภาพยนตร์)
ซูโวรอฟ  เป็นภาพยนตร์อิงประวัติศาสตร์ของสหภาพโซเวียต กำกับโดย วเซโวลอด ปูดอฟกิน และ Mikhail Doller โดยเล่าอัตชีวประวัติของ Generalisimo อะเลคซันดร์ วาซีลเยวิช ซูโวรอฟ (1729 – 1800) หนึ่งในนายพลที่ยิ่งใหญ่ที่สุดในช่วงคริสต์ศตวรรษที่ 18 ภาพยนตร์เข้าฉายที่สหภาพโซเวียตในวันที่ 23 มกราคม 1941 (ก่อนการโจมตีของเยอรมนี 6 เดือน). และเข้าฉายในชื่อ เจเนอรัลซูโวรอฟ ที่สหรัฐในปี 1941 Pudovkin, Doller, Cherkasov-Sergeyev, และ Khanov ได้รับ รางวัลสตาลิน จากผลงานของภาพยนตร์นี้
 
 นักแสดง 
 Nikolai Cherkasov-Sergeyev รับบท อะเลคซันดร์ วาซีลเยวิช ซูโวรอฟ
 Aleksandr Khanov รับบท Platonych
 Mikhail Astangov รับบท Aleksandr Andreyevich Arakcheyev
 Apollon Yachnitsky รับบท จักรพรรดิปาเวลที่ 1
 Georgi Kovrov as Prokhor
 S. Kiligin รับบท Pyotr Bagration
 Vsevolod Aksyonov รับบท Meshchersky
 Aleksandr Antonov รับบท พันเอก Tyurin, ผู้บัญชาการกรมทหารอะซอฟ
 Aleksandr Khvylya
 Galina Kravchenko รับบท Lopukhina (ไม่มีในเครดิต)
 Anatoli Solovyov

 แหล่งข้อมูลอื่น
# พระเจ้าจันทรคุปต์ที่ 1
พระเจ้าจันทรคุปต์ที่ 1 (, ? – 335, 320 – 335) จักรพรรดิองค์ที่ 3 แห่ง จักรวรรดิคุปตะ ราว ค.ศ. 320 พระองค์สามารถรวบรวมตระกูลที่ทรงอำนาจซึ่งเป็นพันธมิตรกับพระองค์บริเวณภูมิภาค แม่น้ำคงคา ได้สำเร็จ

พระเจ้าจันทรคุปต์ที่ 1 เป็นพระราชโอรสของ พระเจ้าฆโฏตกจะ จักรพรรดิองค์ที่ 2 และเป็นพระราชนัดดาใน พระเจ้าศรีคุปต์ ผู้เป็นปฐมจักรพรรดิซึ่งมีพระอิสริยยศเป็น มหาราชา แต่พระเจ้าจันทรคุปต์มีพระอิสริยยศที่เป็นที่รู้จักเป็น มหาราชาธิราช ซึ่งพระองค์ได้ขึ้นสืบราชบัลลังก์เมื่อ ค.ศ. 320 ภายหลังการสวรรคตของพระราชบิดา

พระองค์สามารถขยายอาณาเขตของราชวงศ์ได้อย่างกว้างขวางจากอาณาจักรเล็ก ๆ จนกลายมาเป็นจักรวรรดิที่สำคัญโดยพระองค์ได้อภิเษกกับเจ้าหญิงจากแคว้นลิจฉวีคือ เจ้าหญิงกุมารเทวี และมีพระราชโอรสที่สำคัญ 2 พระองค์คือ คชคุปต์ และ สมุทรคุปต์
# อุตสาหกรรมพลังงาน
อุตสาหกรรมพลังงาน คือทั้งหมดของอุตสาหกรรมที่เกี่ยวข้องในการผลิตและการขายพลังงาน รวมทั้งการสกัดน้ำมันเชื้อเพลิง, การผลิต, การกลั่น และจำหน่าย โดยสังคมยุคใหม่ใช้น้ำมันจำนวนมาก และอุตสาหกรรมพลังงานเป็นส่วนสำคัญของโครงสร้างพื้นฐาน และการดำรงของสังคมในเกือบทุกประเทศ

โดยเฉพาะอย่างยิ่ง อุตสาหกรรมพลังงานประกอบด้วย:
 อุตสาหกรรมปิโตรเลียม รวมทั้งบริษัทน้ำมัน, โรงกลั่นปิโตรเลียม, การขนส่งเชื้อเพลิง และการขายผู้ใช้ปลายทางที่ปั้มน้ำมัน
 อุตสาหกรรมแก๊ส รวมทั้งการสกัดแก๊สธรรมชาติ และการผลิตแก๊สถ่านหิน รวมทั้งการจัดจำหน่ายและการขาย
 อุตสาหกรรมพลังงานไฟฟ้า รวมทั้งการผลิตกระแสไฟฟ้า, การจ่ายกำลังไฟฟ้าและการขาย
 อุตสาหกรรมถ่านหิน
 อุตสาหกรรมพลังงานนิวเคลียร์
 อุตสาหกรรมพลังงานทดแทน ประกอบด้วยบริษัทพลังงานทางเลือกและพลังงานที่ยั่งยืน รวมทั้งที่เกี่ยวข้องกับกำลังไฟฟ้าพลังน้ำ, พลังงานลม และการผลิตพลังแสงอาทิตย์ ตลอดจนการผลิต, การจำหน่ายและการขายเชื้อเพลิงทดแทน
 อุตสาหกรรมพลังงานแบบดั้งเดิมมาจากการเก็บรวบรวมและจำหน่ายฟืน โดยใช้สำหรับการปรุงอาหารและการทำความร้อน โดยเฉพาะอย่างยิ่งในประเทศที่ยากจน

 สภาพเศรษฐกิจ 

การผลิตและการใช้ทรัพยากรพลังงานมีความสำคัญต่อเศรษฐกิจโลก กิจกรรมทางเศรษฐกิจทั้งหมดต้องใช้แหล่งพลังงาน ไม่ว่าจะเป็นการผลิตสินค้า, อำนวยการขนส่ง, การใช้คอมพิวเตอร์และเครื่องจักรอื่น ๆ

ความต้องการพลังงานที่แพร่หลายอาจกระตุ้นให้เกิดการแข่งขันสาธารณูปโภคด้านพลังงาน และการจัดตั้งตลาดพลังงานค้าปลีก สังเกตได้จากการปรากฏตัวของภาคบริการ "การตลาดพลังงานและการบริการลูกค้า" (EMACS) ส่วนย่อย

ภาคพลังงานคิดเป็น 4.6 เปอร์เซนต์ของสินเชื่อให้กู้ที่โดดเด่น เทียบกับ 3.1 เปอร์เซนต์จากทศวรรษก่อน ขณะที่พันธบัตรพลังงานมีสัดส่วน 15.7 เปอร์เซนต์ของตลาดตราสารหนี้ขยะมูลค่า 1.3 ล้านล้านดอลลาร์ เพิ่มขึ้นจาก 4.3 เปอร์เซนต์ในช่วงเวลาเดียวกัน

 วิกฤตการณ์ 

right|thumb|ราคาน้ำมันตั้งแต่ ค.ศ. 1861 ถึง 2007
ความไม่มั่นคงทางเศรษฐกิจและการเมืองอาจนำไปสู่วิกฤตพลังงาน วิกฤตการณ์น้ำมันที่โดดเด่นคือวิกฤตน้ำมันในปี พ.ศ. 2516 และวิกฤตน้ำมันในปี พ.ศ. 2522 ครั้นการมาถึงจุดผลิตน้ำมันสูงสุด ซึ่งเป็นช่วงเวลาที่มีอัตราสูงสุดของการสกัดปิโตรเลียมทั่วโลก ก็มีแนวโน้มที่จะทำให้เกิดวิกฤตพลังงานอีกเช่นกัน
# นักบุญวาเลนตินุส
นักบุญวาเลนตินุส, นักบุญวาเลนตินัส, เซนต์วาเลนไทน์ หรือ นักบุญวาเลนไทน์ (, ,) เป็นนักบุญของศาสนาคริสต์นิกายโรมันคาทอลิก ของกรุงโรม เซนต์วาเลนไทน์เกิดเมื่อ ค.ศ. 226 เสียชีวิตเมื่อวันที่ 14 กุมภาพันธ์ ค.ศ. 269 เรารู้จักกันดีว่า เซนต์วาเลนไทน์เป็นต้นกำเนิดของวันวาเลนไทน์

 ตำนาน 
เซนต์วาเลนไทน์เป็นบาทหลวงอยู่ที่โบสถ์ใกล้ๆกรุงโรม ต่อมาในยุคสมัยของพระเจ้าคลอดิอุสที่2 มีการตั้งกฎหมายว่าห้ามมีการแต่งงานในเมืองของพระองค์ เพราะพระองค์ต้องการให้ผู้ชายทุกคนในเมืองต้องไปเป็นทหารในการทำสงคราม เซนต์วาเลนไทน์รู้สึกเห็นใจผู้ชายและผู้หญิงที่มีความรัก เซนต์วาเลนไทน์จึงแอบทำพิธีแต่งงานให้กับผู้ชายผู้หญิงที่มีความรักอย่างลับๆ โดยภายในงานมีเพียง เจ้าสาว เจ้าบ่าว และบาทหลวงเท่านั้น พวกเขาจึงต้องกระซิบคำสาบานและการอธิษฐานในการแต่งงาน ในที่สุด ทหารของพระเจ้าคลอดิอุสก็ได้มาเห็นพิธีพอดี แล้วเรื่องราวก็ไปถึงพระเจ้าคลอดิอุส เซนต์วาเลนไทน์จึงถูกจำคุกและถูกลงโทษอย่างหนักและแสนสาหัส แต่คนที่ถูกทำพิธีแต่งงานโดยเซนต์วาเลนไทน์มักแอบมาเยี่ยมเซนต์วาเลนไทน์ที่คุกอยู่เสมอ ต่อมาผู้คุมคุกของเซนต์วาเลนไทน์ชื่อแอสทีเรียส เขามีลูกสาวที่ตาบอด จึงขอให้เซนต์วาเลนไทน์ช่วยรักษา แล้วลูกสาวของแอสทีเรียสก็กลับมามองเห็นได้เหมือนเดิม ลูกสาวของแอสทีเรียสจึงมาเยี่ยมเซนต์วาเลนไทน์ที่คุกอยู่เสมอเช่นเดียวกัน จนกระทั่งถึงวันประหารชีวิตเซนต์วาเลนไทน์ ก่อนเขาเสียชีวิตเขาก็เขียนจดหมายถึงลูกสาวของแอสทีเรียสและลงท้ายด้วยคำว่า "From your valentine" แล้วเซนต์วาเลนไทน์ก็ถูกประหารชีวิตด้วยการตัดศีรษะในวันที่ 14 กุมภาพันธ์ ค.ศ. 269

 หลังมรณกรรมของนักบุญวาเลนตินุส 
thumb|กระโหลกของเซนต์วาเลนไทน์ ซึ่งบรรจุไว้เป็นเรลิก

หลังเซนต์วาเลนไทน์เสียชีวิต ก็มีการบรรจุกะโหลกของเซนต์วาเลนไทน์ไว้เป็นเรลิกที่กรุงโรม ประเทศอิตาลี ต่อมาพระสันตะปาปาเกลาซิอุสได้แต่งตั้งวันที่ 14 กุมภาพันธ์ ซึ่งเป็นวันที่เซนต์วาเลนไทน์ถูกประหารชีวิต เป็นวันสำคัญ คือวันวาเลนไทน์ซึ่งเป็นวันแห่งความรักนั่นเอง
# หลิวซื่อ
หลิวซื่อ (, ? – 659) ชื่อรอง จื่อเฉา (Zishao) อัครมหาเสนาบดีในช่วงต้น ราชวงศ์ถัง ระหว่างรัชสมัย จักรพรรดิถังเกาจง จักรพรรดิองค์ที่ 3

หลานสาวของเขาได้เป็นจักรพรรดินีพระองค์แรกในจักรพรรดิเกาจงคือ จักรพรรดินีหวัง ทำให้เขาได้รับตำแหน่งอัครมหาเสนาบดีต่อมาเมื่อจักรพรรดินีหวังและ พระสนมเซียว พระสนมเอกถูกกำจัดไปแล้วใน ค.ศ. 655 ทำให้หลิวซื่อถูกจับและถูกประหารตามพระราชโองการของจักรพรรดิเกาจงเมื่อ ค.ศ. 659
# จอห์น อดัมสัน (นักการเมืองนิวเซาส์เวลส์)
จอห์น อดัมสัน (12 พฤษภาคม ค.ศ. 1910 – 8 มีนาคม ค.ศ. 1984) เป็นนักการเมืองชาวออสเตรเลีย ตั้งแต่ปี ค.ศ. 1950 ถึง ค.ศ. 1953 เป็นสมาชิกของพรรคเสรีนิยมแห่งออสเตรเลีย อดัมสันเกิดที่รัฐนิวเซาท์เวลส์
เป็นบุตรของ โซลิกตอร์ และจบการศึกษาที่วิทยาลัยครูซิสนีย์ เขาทำงานเป็นครูตั้งแต่ปี ค.ศ. 1938 จนถึงปี ค.ศ. 1950 เขาลงสมัครการเลือกตั้งซ่อมในเดือนมกราคม ค.ศ. 1950
# บิล มิจิเอะ
วิลเลียม มิจิเอะ (24 พฤศจิกายน ค.ศ. 1935 – 22 กันยายน ค.ศ. 2017) เป็นนักการเมืองชาวอังกฤษ เป็นสมาชิกพรรคแรงงาน ตั้งแต่ปี ค.ศ. 1983 จนถึงปี ค.ศ. 2001 วิลเลียมยังเป็นสมาชิกของกลุ่มรณรงค์สังคมนิยม
# ไซโคพาท
ไซโคพาท (สืบค้นคำว่า psychopathy. Cambridge English Dictionary. ; กลุ่มคนที่มีอาการนี้เรียกว่า psychopathสืบค้นคำว่า psychopath. Cambridge English Dictionary.) เป็นความผิดปกติทางบุคลิกภาพที่มีพฤติกรรมต่อต้านสังคมอย่างต่อเนื่อง ความร่วมรู้สึกและความสำนึกผิดบกพร่อง ขาดการยับยั้งความละอาย และมีพฤติกรรมถือตนว่าสำคัญกว่าผู้อื่น ซึ่งในบางครั้งมีความหมายที่คล้ายคลึงกับคำว่า โซซิโอพาท (sociopathy) ตลอดประวัติศาสตร์ที่ผ่านมามีแนวคิดของไซโคพาทที่แตกต่างกันได้ถูกนำมาใช้ ซึ่งมีบางส่วนที่ตรงกับในปัจจุบันและอาจมีบางส่วนที่ขัดแย้งกัน

 เชิงอรรถ
# วัดแม่พระราชินีแห่งสากลโลก กาญจนบุรี
วัดแม่พระราชินีแห่งสากลโลก กาญจนบุรี  หรือ วัดกาญจนบุรี เป็นโบสถ์คริสต์นิกายโรมันคาทอลิกแห่งหนึ่งในจังหวัดกาญจนบุรี ตั้งอยู่ใกล้กับสุสานทหารสัมพันธมิตรดอนรัก

 ประวัติ 
หลังสิ้นสุดสงครามโลกครั้งที่สอง รัฐบาลสหราชอาณาจักรได้ซื้อที่ดินจากนายน้ำแท้ แต้มทอง จำนวน 17 ไร่เมื่อปี พ.ศ. 2489 เพื่อสร้างสุสานทหารสัมพันธมิตรดอนรักขึ้นเป็นอนุสรณ์สถานสำหรับเชลยศึกผู้วายชนม์ด้วยได้รับการสนับสนุนจากรัฐบาลออสเตรเลีย, นิวซีแลนด์ และเนเธอร์แลนด์ ต่อมาโจเซฟ เวลซิง (Joseph Welsing) ทูตเนเธอร์แลนด์ประจำพม่าในขณะนั้น ได้เขียนจดหมายถึงพระคุณเจ้าเปโตร คาเร็ตโต มุขนายกเขตมิสซังราชบุรี ขอให้สร้างอารามชีลับใกล้บริเวณสุสาน เพื่อจะได้มีผู้คอยสวดภาวนาแก่ผู้วายชนม์ซึ่งหนึ่งในนั้นเป็นหลานชายของนายเวลซิง ต่อมาพระคุณเจ้าเปโตรพิจารณาเสนอแก่นายเวลซิงว่าควรสร้างโบสถ์แทนอารามชีลับเพื่อให้คริสต์ศาสนิกชน ผู้นับถือศาสนาอื่น ๆ และนักท่องเที่ยวสามารถเข้าชมสุสานและภาวนาแก่ผู้ล่วงลับได้ นายเวลซิงจึงเห็นดีด้วยจึงบริจาคทรัพย์จำนวน 7,000 ดอลลาร์สหรัฐเพื่อซื้อที่ดินจำนวน 3 ไร่เศษสำหรับสร้างโบสถ์เล็ก ๆ หลังหนึ่ง โดยตั้งอยู่ด้านหลังสุสานทหารสัมพันธมิตรดอนรัก

โบสถ์เริ่มก่อสร้างในปี พ.ศ. 2498 โดยมีคุณพ่ออันเดรอา เช็กกาเรลลีออกแบบให้เข้ากับสุสาน และยอแซฟ ชุลี เยาวสังข์เป็นช่างก่อสร้าง จนเสร็จสมบูรณ์ในปีถัดมา โดยนายเวลซิงขอให้จารึกชื่อเรยีนา (Regina) ซึ่งเป็นชื่อภรรรยาผู้ล่วงลับที่โบสถ์นี้ พระคุณเจ้าเปโตรจึงตั้งชื่อโบสถ์ว่าเบอาตา มุนดี เรยีนา (Beata Mundi Regina) อันเป็นสมัญญานามของพระนางมารีย์พรหมจารีแปลว่า "ราชินีแห่งสากลโลก"

เดิมวัดแม่พระราชินีแห่งสากลโลก กาญจนบุรีจะขึ้นอยู่กับวัดแม่พระมหาทุกข์ ท่าม่วง ตั้งแต่ปี พ.ศ. 2499 ถึง พ.ศ. 2538 เพราะไม่มีบาทหลวงประจำและมีศาสนิกชนไม่มากนัก กระทั่งในปี พ.ศ. 2538 ได้มีการจัดตั้งโรงเรียนดรุณากาญจนบุรี เขตมิสซังราชบุรีจึงได้จัดให้มีบาทหลวงอยู่ประจำ โบสถ์ได้รับการบูรณะในปี พ.ศ. 2549
# รัฐมนตรีเงาของแบร์รี โอฟาร์เรลล์
thumb
 รัฐมนตรีเงาของแบร์รี โอฟาร์เรลล์ เป็นรัฐมนตรีเงาในรัฐนิวเซาท์เวลส์ ประเทศออสเตรเลีย
เกิดขึ้นในวันที่ 4 เมษายน ค.ศ. 2007 จนกระทั่งมีการเลือกตั้งรัฐนิวเซาท์เวลส์ ค.ศ. 2011 โดยมีพรรคร่วมรัฐบาลเงา คือ พรรคเสรีนิยมแห่งออสเตรเลีย และพรรคออสเตรเลียแห่งชาติhttps://www.nsw.liberal.org.au/liberals_in_parliament/main/nsw_shadow_ministry.html%7CLiberal Party Website, retrieved 12-9-2009

 คณะรัฐมนตรีเงาล่าสุด 
รัฐมนตรีเงาชื่อผู้นำฝ่ายค้าน
หัวหน้าพรรคเสรีนิยมแห่งออสเตรเลีย

รัฐบาลเงาแห่งซิดนีย์ตะวันตกแบร์รี โอฟาร์เรลล์หัวหน้าพรรคออสเตรเลียแห่งชาติ
รัฐมนตรีเงาคมนาคม ท่าเรือ และการพัฒนารัฐแอนดรูว์ สโตเนอร์ รองหัวหน้าพรรคเสรีนิยม
รัฐมนตรีเงาสาธารณสุข จิลเลี่ยน สกินเนอร์ รองหัวหน้าพรรคออสเตรเลียแห่งชาติ
รัฐมนตรีเงาศึกษาธิการและเยาวชนเอเตรียน พิคโคลี รัฐมนตรีเงาเหรัญญิกไมค์ เบร์ด รัฐบาลเงาการวางแผนและการจัดโครงสร้างแบรด ฮาซซาร์ด รัฐมนตรีเงากระทรวงเงาสำหรับความสัมพันธ์ระหว่างรัฐบาล, รัฐมนตรีเงากระทรวงการต่างประเทศคริส ฮาร์ตเชอร์ รัฐมนตรีเงาสาธารณสุข และการท่องเทียวจอร์จ โซริส รัฐมนตรีเงาคมนาคมกลาดีส์ เบเรจิกเลียน รัฐมนตรีเงาธุรกิจขนาดเล็กดอน เพจรัฐมนตรีเงากระทรวงเงาสำหรับผู้สูงอายุและบริการด้านความพิการ แอนดรูว์ คอนสแตน รัฐมนตรีเงากระทรวงการจัดการทรัพยากรธรรมชาติ คาทรีนา ฮอดจ์กินสัน รัฐมนตรีเงาการค้าเกร็ก แอปลิน รัฐมนตรีเงายุติธรรมเกร็ก สมิธ รัฐมนตรีเงาสตรีและการบริการชุมชนพรู โกวาร์ด รัฐมนตรีเงาพลเมืองแอนโทนี โรเบิตส์ รัฐมนตรีเงาสุขภาพเควิน ฮัมฟรีส์
# เอริน อัลดริช
เอริน มารี อัลดริช (เกิด 27 ธันวาคม ค.ศ. 1977 ในแดลลัส) เป็นนักวอลเลย์บอลชาวอเมริกัน เคยเข้าร่วมการแข่งขันโอลิมปิดในปี 2000 และแชมเปี้ยนชิพส์โลกในปี 1997, 2001, 2005 and 2007
 อ้างอิง 

 
 Erin Aldrich  profile at USATF
# กรีมัวร์
กรีมัวร์  เป็นตำราไสยเวท เกี่ยวกับสูตรยาวิเศษ (potion) วิธีสร้างเครื่องราง
ของขลังอื่น ๆ รวมไปถึงวิธีการร่ายเวทมนตร์ การทำสเน่ห์ การทำนายทายทัก และการเรียกหรือเชิญสิ่งเหนือธรรมชาติ เช่น ทูตสวรรค์ วิญญาณ เทพ และ ปีศาจ มาเพื่อเรียกใช้งาน

คำว่า "กรีมัวร์" (grimoire) เชื่อกันว่ามีที่มาจากคำภาษาฝรั่งเศส grammaire ซึ่งในสมัยโบราณใช้เรียกหนังสือทุกเล่มที่แต่งเป็นภาษาลาติน แต่ในฝรั่งเศสราวศตวรรษที่ 18 คำว่า กรีมัวร์ เริ่มใช้ในความหมายที่เกี่ยวกับหนังสือเวทมนตร์ และได้ใช้ในความหมายนี้เรื่อยมา โดยเฉพาะตำราเขียนด้วยมือที่เป็นภาษาลาติน
# พรรคสังคมประชาธิปไตยแห่งคอซอวอ
พรรคสังคมประชาธิปไตยแห่งคอซอวอ (, PSD) เป็นพรรคการเมืองในประเทศคอซอวอ ก่อตั้งเมื่อวันที่ 10 กุมภาพันธ์ ค.ศ. 1990 มีอุดมการณ์ทางการเมืองแบบซ้ายกลางIs an Albanian philosopher and Professor in a French University in Paris and politician. He is the Republic of Kosovo's ambassador to France.